title: Pablo Echenique Robba
text: Pablo Echenique Robba (Rosario, Archentina, 28 d'agosto de 1978) ye un scientifico y politico aragonés, d'orichen archentino, que tiene nacionalidat espanyola y archentina  Doctor en Sciencias Fisicas, en 2014 fue esleíto eurodeputato por a formación politica Podemos.
  
  Biografía 
  Plegó ta Aragón quan teneba 13 anyos y s'establió en Zaragoza con a suya madre Irma y a suya chirmana Analía. Endura atrofia muscular espinal —una malotía hereditaria y dechenerativa— dende que yera tasament un criet. Por la dita razón, tiene una discapacidat d'o 88 % y se treslada en siella de ruedas. A suya discapacidat estió una d'as razons por as qualas a suya familia migró ta Aragón buscando mayors oportunidatz. Lo 9 d'agosto de 2012 se casó con María Alejandra Nelo Bazán, venezolana a la quala heba conoixida en a universidat quan ella estudiaba lo doctorau.
  
  Carrera scientifica 
  Echenique se licenció en Sciencias Físicas en 2002 y obtuvo lo doctorado en a Universidat de Zaragoza en 2006 con a tesi A bottom up physical approach from small peptides to proteins. Investigó con una beca postdoctoral en o Instituto de Biocomputación y Fisica de Sistemas Compleixos d'a Universidat de Zaragoza. En 2008, obtuvo lo premio Romper Barreras por l'adaptación d'o suyo despacho en a universidat. Dende 2009, ye scientifico titular d'o CSIC en o Instituto de Química Física Rocasolano. Tamién ye colaborador extraordinario d'o departamento de Fisica Teorica d'a Universidat de Zaragoza.
  
  Periodismo y discapacidat 
  Junto con Raúl Gay, principió a escribir en eldiario.es lo blog De retrones y hombres, prebando de romper estereotipos sobre lo mundo d'a discapacidat (lo termin retrón ye un neolochismo d'Echenique y Gay ta referir-se a los discapacitaus, encara que Echenique emplega tamién freqüentment l'adchectivo cascau). Una d'as suyas contrebucions en o blog, Discapacitado y más feliz que tú... sí, que tú, recibió en 2014 lo premio Tiflos de Periodismo en a categoría de Periodismo Dichital atorgau por la Organización Nacional de Ciegos Espanyols (ONCE) por a perspectiva nueva, que sobate lo debat, mueve ta la reflexión, con un lenguache dreito y vehement».
  
  Carrera politica 
  Tras la fundación de Podemos en chinero de 2014, Pablo Echenique s'embrecó en o nuevo partiu, participando en a creyación d'o Cerclo Discapacidat, y presentando-se como candidato en as primarias ta esleyir a lista ta as eslecions europeyas. Los resultaus dieron a Podemos cinco cadieras, gracias a lo qual Echenique fue esleíto eurodeputato. En febrero de 2015 fue esleíto primer Secretario Cheneral de Podemos en Aragón en primarias ubiertas y ye actualment deputato en as Cortz d'Aragón dende lo 18 de chunio de 2015.
  
  Referencias 
  
  Deputaus en as Corz d'Aragón
  Naixius de Rosario (Archentina)
  Eurodeputaus d'Espanya
  Politicos d'Aragón
  1978 (naixencias)